„Динамо“ (Москва) поиска Меси за откриването на стадиона – Труд
„Динамо“ (Москва) поиска Меси за откриването на стадиона
01.02.2017 • 16:35
Ръководството на „Динамо“ (Москва) ще се опита да уреди престижна проверка с „Барселона“. Идеята е с приятелския мач да бъде открит новия стадион на клуба.
„Водят се преговори, но това е сложен процес. Ако този мач се състои, ще бъде през 2018 година“, заяви Андрей Перегудов, който е ръководител на проекта „ВТБ Арена Парк“. Стадионът на Динамо се казва „Лев Яшин“ и ще има капацитет за 27 хиляди зрители. Към стадиона ще има и зала „ВТБ Арена“, в която ще може да се провеждат мачове по баскетбол и хокей на лед. Новото съоръжение в Москва трябва да бъде напълно завършено през пролетта на 2018 година.